22004A0326(01)



ACORD DE COOPERARE

între Comunitatea Europeană a Energiei Atomice și Kazakhstan în domeniul securității nucleare

COMUNITATEA EUROPEANĂ A ENERGIEI ATOMICE,

denumită în continuare „Comunitatea”,

pe de o parte, și

REPUBLICA KAZAKHSTAN,

denumită în continuare „Kazakhstan”,

pe de altă parte,

ambele denumite în continuare „parte” sau „părți”, după caz,

REAMINTIND că între Comunitățile Europene și statele membre, pe de o parte, și Republica Kazakhstan, pe de altă parte, a fost semnat un acord de parteneriat și cooperare la 23 ianuarie 1995;

REAMINTIND că, Kazakhstan și statele membre ale Comunității sunt părți la Tratatul de neproliferare a armelor nucleare și membri ai Agenției Internaționale pentru Energie Atomică;

REAMINTIND că misiunea Comisiei Comunităților Europene, denumită în continuare „Comisia”, este, în special, de a stabili anumite standarde de bază în domeniul protecției radiologice, să asigure punerea lor în aplicare și să colecteze și să monitorizeze datele privind radiațiile la nivel comunitar;

REAMINTIND că protecția mediului și cooperarea în acest domeniu cu terții la nivelul Comunității sunt importante;

ÎNTRUCÂT Comisia pune în aplicare un program comunitar de cercetare în domeniul securității nucleare, care cuprinde securitatea reactoarelor, protecția radiologică, gestionarea deșeurilor, dezafectarea și demontarea instalațiilor nucleare, precum și al garanțiilor nucleare pentru materialele nucleare, și dorește să dezvolte o cooperare științifică și tehnică cu țările terțe privind aceste aspecte în vederea aducerii unei contribuții la principiile și orientările din domeniul securității nucleare acceptate la nivel internațional;

ÎNTRUCÂT Kazakhstanul deține o centrală nucleară funcțională și trei reactoare de cercetare care pot fi folosite în cadrul unui program de cercetare și dezvoltare pentru ameliorarea securității centralelor nucleare;

REAMINTIND că activitatea de reglementare a Kazakhstanului în sectorul nuclear este destinată să asigure protecția atât a mediului, cât și a populației în general, precum și a lucrătorilor, pe baza orientărilor și a principiilor acceptate la nivel internațional;

RECUNOSCÂND că viitoarea contribuție a energiei nucleare la îndeplinirea nevoilor de energie ale Kazakhstanului și ale Comunității, ținând seama de diversificare, de economie, de mediu și de populație în general, depinde și de elaborarea unor răspunsuri satisfăcătoare cu privire la aspectele legate de securitate menționate anterior;

PREOCUPAȚI de diferitele forme de acțiune coordonată în domeniul securității nucleare prevăzute de Comunitate și de Kazakhstan,

CONVIN DUPĂ CUM URMEAZĂ:

Articolul 1

Cooperarea în cadrul prezentului acord se realizează exclusiv în scopuri pașnice și, pe baza avantajului reciproc, contribuie la îmbunătățirea securității nucleare și, în special, la definirea și aplicarea orientărilor privind securitatea nucleară, garantate pe cale științifică și acceptate la nivel internațional.

Articolul 2

Părțile promovează cooperarea în următoarele domenii.

(a) Cercetare în domeniul securității reactoarelor nucleare

Examinarea și analiza aspectelor legate de securitate; identificarea tehnicilor adecvate de îmbunătățire a securității reactoarelor, inter alia, pe baza studiilor de cercetare și de dezvoltare, precum și de evaluare privind reactoarele nucleare în funcțiune și planificate.

(b) Protecția radiologică

Cercetare, aspecte reglementare, elaborarea standardelor de securitate, informare publică, formare profesională și educație. O atenție specială este acordată studiilor privind efectele dozelor scăzute și refacerii zonelor contaminate, expunerii industriale și medicale și situațiilor postaccident.

(c) Gestionarea deșeurilor nucleare

Evaluarea și optimizarea evacuării deșeurilor, aspecte științifice ale gestionării deșeurilor cu durată lungă de viață și strategiile privind refacerea siturilor.

(d) Dezafectarea, decontaminarea și demontarea instalațiilor nucleare

Strategii pentru dezafectarea, decontaminarea și demontarea instalațiilor nucleare, în special aspecte radiologice.

(e) Cercetarea și dezvoltarea privind controlul materiilor nucleare

Dezvoltarea și evaluarea tehnicilor de măsurare a materialelor nucleare și caracterizarea materialelor de referință privind activitățile de control și dezvoltare a sistemelor de evidență contabilă și control al materialului nuclear.

(f) Prevenirea traficului ilegal cu material nuclear

Cooperarea trebuie să se refere la promovarea metodelor și tehnicilor de control al materialului nuclear.

Articolul 3

(1) Cooperarea se realizează în special prin:

(2) În măsura în care este necesar, aranjamentele de punere în aplicare, care stabilesc domeniul, condițiile și metodele de aplicare ale activităților de cooperare, pot fi încheiate de către părți și/sau organisme cărora fiecare dintre părți le poate încredința activitățile menționate anterior.

Aceste aranjamente de punere în aplicare cuprind, inter alia, dispoziții privind finanțarea, atribuirea responsabilităților de gestionare și dispoziții detaliate privind difuzarea informațiilor și a drepturilor de proprietate intelectuală.

(3) Pentru a reduce la minimum dublarea eforturilor, părțile își coordonează activitățile în cadrul prezentului acord cu alte activități la nivel internațional privind securitatea nucleară la care participă.

Articolul 4

(1) Obligațiile fiecărei părți în temeiul prezentului acord depind de disponibilitatea resurselor necesare.

(2) Toate costurile aferente cooperării sunt suportate de partea care le angajează.

(3) Finanțarea activităților industriale este exclusă din sfera de aplicare a prezentului acord.

Articolul 5

(1) În ceea ce privește Comunitatea, prezentul acord se aplică teritoriilor pe care se aplică Tratatul de instituire a Comunității Europene a Energiei Atomice.

(2) Cooperarea în temeiul prezentului acord se realizează în conformitate cu actele cu putere de lege și normele administrative în vigoare, precum și cu acordurile internaționale încheiate de părți.

(3) Fiecare parte va depune toate eforturile necesare, cu respectarea actelor cu putere de lege și a normelor administrative aplicabile, pentru a facilita îndeplinirea formalităților privind circulația persoanelor, transferul de materiale și de echipamente și transferurile monetare necesare realizării cooperării.

(4) Repararea daunelor suferite pe parcursul punerii în aplicare a prezentului acord se face în conformitate cu actele cu putere de lege și cu normele administrative aplicabile.

Articolul 6

Utilizarea și difuzarea de informații și a drepturilor de proprietate intelectuală, inclusiv a drepturilor de proprietate industrială, brevete și drepturi de autor, aferente activităților de cooperare întreprinse în cadrul prezentului acord se realizează în conformitate cu anexele care fac parte integrantă din prezentul acord.

Articolul 7

Sub rezerva actelor cu putere de lege și a normelor administrative aplicabile, părțile depun toate eforturile să soluționeze toate chestiunile legate de prezentul acord prin consultări reciproce.

Articolul 8

(1) Se instituie un comitet de coordonare format din membri numiți în număr egal de către cele două părți pentru a supraveghea punerea în aplicare a prezentului acord.

(2) Comitetul de coordonare se reunește în funcție de necesități, în mod alternativ în Comunitate și în Kazakhstan, în sesiuni regulate:

(3) De comun acord, pot fi organizate sesiuni extraordinare pentru examinarea anumitor subiecte specifice sau în circumstanțe speciale.

Articolul 9

(1) Prezentul acord intră în vigoare la data la care părțile, prin schimb de note diplomatice, decid intrarea sa în vigoare și se aplică pentru o perioadă inițială de 10 ani (1).

(2) Prezentul acord se reînnoiește tacit pentru perioade de câte cinci ani, cu excepția cazului în care oricare dintre părți solicită, în scris, denunțarea sau renegocierea acestuia, cu un preaviz de șase luni înainte de data expirării sale.

(3) În cazul denunțării sau renegocierii, prezentul acord rămâne în vigoare în forma sa anterioară în ceea ce privește activitățile de cooperare începute efectiv înainte de solicitarea denunțării sau a renegocierii până la încheierea activităților în cauză și a aranjamentelor de punere în aplicare sau timp de un an calendaristic de la expirarea prezentului acord în forma sa anterioară, în cazul în care acest termen este mai scurt.

(4) Denunțarea prezentului acord nu afectează drepturile și obligațiile care decurg din articolul 6.

Articolul 10

Prezentul acord se redactează în dublu exemplar, în limbile daneză, engleză, finlandeză, franceză, germană, greacă, italiană, olandeză, portugheză, spaniolă, suedeză, rusă și kazahă, fiecare text fiind în egală măsură autentic.

Hecho en Bruselas, el diecinueve de julio de mil novecientos noventa y nueve.

Udfærdiget i Bruxelles, den nittende juli nitten hundrede og nioghalvfems.

Geschehen zu Brüssel am neunzehnten Juli neunzehnhundertneunundneunzig.

Έγινε στις Βρυξέλλες, στις δεκαεννέα Ιουλίου χίλια εννιακόσια ενενήντα εννέα.

Done at Brussels on the nineteenth day of July in the year one thousand nine hundred and ninety-nine.

Fait à Bruxelles, le dix-neuf juillet mil neuf cent quatre-vingt-dix-neuf.

Fatto a Bruxelles, addì diciannove luglio millenovecentonovantanove.

Gedaan te Brussel, de negentiende juli negentienhonderdnegenennegentig.

Feito em Bruxelas, em dezanove de Julho de mil novecentos e noventa e nove.

Tehty Brysselissä yhdeksäntenätoista päivänä heinäkuuta vuonna tuhatyhdeksänsataayhdeksänkymmentäyhdeksän.

Utfärdat i Bryssel den nittonde juli nittonhundranittionio.

Por la Comunidad Europea de la Energía Atómica For Det Europæiske Atomenergifællesskab Für die Europäische Atomgemeinschaft Για την Ευρωπαϊκή Κοινότητα Ατομικής Ενέργειας For the European Atomic Energy Community Pour la Communauté européenne de l'Énergie atomique Per la Comunità europea dell'energia atomica Voor de Europese Gemeenschap voor Atoomenergie Pela Comunidade Europeia da Energia Atómica Euroopan atomienergiayhteisön puolesta På Europeiska atomenergigemenskapens vägnar